สอบถามครับผมสังเกตุุุตัวเองมานานละ เวลาผมมีเพศสัมพันธ์ หรือว่าช่วยตัวเอง หลังจากที่อสุจิหลั่ง วันหรือสองวัน จะมีสิวขึ้นที่ใต้จมูกบนริมฝีปาก เป็นสิวแบบหัวเหลืองเลย ประมาณ 1-3 เม็ด ผมเปิดไปเจอในเว็บที่บอกตำแหน่งสิวเกิดโรคไรอะ เห็นบอกสิวขึ้นตรงนี้ เกี่ยวกับต่อมลูกหมาก เลยสอบถามคุณดูมันเกี่ยวไหม หน้าผมก็ไม่ได้คนมีสิวนะแต่มันขึ้นแต่ตรงนี้ อายุ 31 จ้า
สวัสดีค่ะ การมีสิวขึ้นนั้นเกิดจากการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยไม่ได้สัมพันธ์กับการมีเพศสัมพันธ์หรือการช่วยตัวเองได้โดยตรงค่ะ คือกิจกรรมเหล่านั้นไม่ได้ทำให้มีระดับฮอร์โมนในร่างกายเปลี่ยนแปลงไปอย่างมาก หรือทำให้รู้ขุมขนสร้างน้ำมันเพิ่มขึ้นแต่อย่างใดส่วนเรื่องต่อมลูกหมากก็น่าจะเกี่ยวกับการเกิดสิวได้น้อยมากการดูแลตัวเองเบื้องต้น รักษาสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้ในกรณีนี้ถ้าสิวมีขนาดใหญ่มาก ปวดบวม มีหนองอยู่ข้างใน อาจมีการติดเชื้ออยู่ได้ จึงควรไปพบแพทย์เพื่อตรวจเพิ่มเติมร่วมด้วย